3. ลักษณะการประกอบธุรกิจ

ความเป็นมา

บริษัท บางสะพานบาร์มิล จำกัด (มหาชน) ก่อตั้งเมื่อวันที่ 11 พฤศจิกายน 2537
ด้วยทุนจดทะเบียนเริ่มต้น 600 ล้านบาท ปัจจุบันมีทุนจดทะเบียน (ณ 31 ธันวาคม 2553) จำนวน
1,132.5 ล้านบาท ประกอบด้วยหุ้นสามัญที่มีมูลค่าที่ตราไว้หุ้นละ 1 บาทจำนวน 1,132.5 ล้านหุ้น
ซึ่งเรียกชำระเต็มมูลค่าแล้ว โรงงานของบริษัทตั้งอยู่ที่อำเภอบางสะพาน จังหวัดประจวบคีรีขันธ์
ได้รับการส่งเสริมการลงทุนจากคณะกรรมการส่งเสริมการลงทุน ตามบัตรส่งเสริม เลขที่
1186/2538 ตั้งแต่ 30 มีนาคม 2538
และเพื่อให้เห็นการเปลี่ยนแปลงและพัฒนาการที่สำคัญของบริษัท จึงได้สรุปเนื้อหาไว้โดยสังเขปดังนี้

พฤศจิกายน 2537 จดทะเบียนก่อตั้งบริษัท ณ วันที่ 11 พฤศจิกายน 2537 โดยมีทุนจดทะเบียน 600
ล้านบาท เพื่อประกอบธุรกิจผลิตเหล็กเส้นแบบรีดร้อน

มีนาคม 2538 คณะกรรมการส่งเสริมการลงทุน อนุมัติการส่งเสริมฯ
ในการผลิตเหล็กเส้นกลมและเหล็กเส้นข้ออ้อย

ตุลาคม 2544 ได้รับการรับรองมาตรฐานการจัดการผลิต ISO 9001:2000

มกราคม 2548 เสนอขายหุ้นสามัญเพิ่มทุนให้แก่ประชาชนทั่วไปเป็นครั้งแรก (IPO)
และตลาดหลักทรัพย์แห่งประเทศไทยรับหุ้นสามัญของบริษัทเป็นหลักทรัพย์จดทะเบียน

เมษายน 2548 ประชุมใหญ่สามัญประจำปีเป็นครั้งแรกภายหลังการเข้าจดทะเบียนฯ
และที่ประชุมมีมติอนุมัติให้จ่ายเงินปันผลประจำปี ในอัตราหุ้นละ 0.05 บาท

ธันวาคม 2548 ได้รับการรับรองมาตรฐานด้านการจัดการสิ่งแวดล้อม ISO 14001:2004

สิงหาคม 2549 ที่ประชุมกรรมการบริษัทมีมติอนุมัติให้จ่ายเงินปันผลระหว่างกาลสำหรับปี 2549
ในอัตราหุ้นละ 0.10 บาท

เมษายน 2550 ที่ประชุมใหญ่สามัญประจำปี 2550 มีมติอนุมัติให้จ่ายเงินปันผลประจำปี
ในอัตราหุ้นละ 0.10 บาท

สิงหาคม 2550 ที่ประชุมกรรมการบริษัทมีมติอนุมัติให้จ่ายเงินปันผลระหว่างกาลสำหรับปี2550 ใน

อัตราหุ้นละ 0.06 บาท

เมษายน 2551 ที่ประชุมใหญ่สามัญประจำปี 2551 มีมติอนุมัติให้จ่ายเงินปันผลประจำปี
ในอัตราหุ้นละ 0.12 บาท

สิงหาคม 2551 ที่ประชุมกรรมการบริษัทมีมติอนุมัติให้จ่ายเงินปันผลระหว่างกาลสำหรับปี2551 ใน

อัตราหุ้นละ 0.18 บาท

กันยายน 2552 ได้รับ “เกียรติบัตรธรรมาภิบาลสิ่งแวดล้อม” จากกระทรวงอุตสาหกรรม

เมษายน 2553 ที่ประชุมใหญ่สามัญประจำปี 2553 มีมติอนุมัติให้จ่ายเงินปันผลประจำปี
ในอัตราหุ้นละ 0.08 บาท

สิงหาคม 2553 ที่ประชุมกรรมการบริษัทมีมติอนุมัติให้จ่ายเงินปันผลระหว่างกาลสำหรับปี2553 ใน

อัตราหุ้นละ 0.06 บาท

กันยายน 2553 ได้รับ “เกียรติบัตรธรรมาภิบาลสิ่งแวดล้อม” เป็นปีที่สอง

ตุลาคม 2553 ได้รับการรับรองมาตรฐานการจัดการผลิต ISO 9001:2008

การประกอบธุรกิจ

บริษัทเป็นผู้ผลิตเหล็กเส้นรายใหญ่รายหนึ่งของประเทศ มีกำลังการผลิตสูงสุด 720,000 ตันต่อปี
สามารถผลิตเหล็กเส้นกลมและเหล็กเส้นข้ออ้อยตามมาตรฐานอุตสาหกรรม (มอก.)
ผลิตภัณฑ์เหล็กเส้นของบริษัทเป็นวัสดุที่สำคัญในโครงสร้างคอนกรีตของงานก่อสร้างทุกชนิด

วัตถุดิบสำคัญที่ใช้ในการผลิตคือเหล็กแท่งเล็ก (บิลเล็ต) ที่นำเข้ามาจากต่างประเทศ
โดยมีสัดส่วนคิดเป็นมูลค่าประมาณร้อยละ 80-85 ของราคาเหล็กเส้น
ดังนั้นส่วนต่างระหว่างราคาขายเหล็กเส้นและต้นทุนเหล็กแท่งเล็ก
นับว่าเป็นปัจจัยสำคัญต่ออัตราการทำกำไรของบริษัท
เหล็กแท่งเล็กเหล่านี้ผลิตจากสินแร่เหล็กโดยมีประเทศผู้ผลิตกระจายอยู่ในทวีปต่างๆ ได้แก่
อเมริกาใต้ ยุโรป และเอเซีย
บริษัทสั่งนำเข้าโดยผ่านการขนส่งทางเรือซึ่งต้องใช้ระยะเวลาขนส่งประมาณ 1-2 เดือน
มายังท่าเรือประจวบซึ่งอยู่ห่างจากที่ตั้งโรงงานเพียง 4 กิโลเมตร วัตถุดิบอื่นๆ
ที่ใช้ในการผลิตได้แก่ ไฟฟ้าและน้ำมันเตา

บริษัทให้ความสำคัญกับคุณภาพของสินค้าและกระบวนการผลิตมาโดยตลอด
กล่าวคือนอกจากจะได้การรับรองคุณภาพตามมาตรฐานผลิตภัณฑ์ มอก. แล้ว
บริษัทยังได้รับการรับรองมาตรฐานการผลิต ISO 9001:2008 ในปี 2553
อีกทั้งยังมีการบริหารจัดการทางด้านสิ่งแวดล้อมที่ผ่านมาตรฐาน ISO 14001
สินค้าของบริษัทจึงเป็นที่ยอมรับจากทั้งผู้ซื้อและผู้ใช้ในวงการอุตสาหกรรมก่อสร้างเป็นอย่างดี

บริษัทมีวงเงินสินเชื่อระยะสั้นทางการค้ากับสถาบันการเงินเพียงพอสำหรับปริมาณธุรกรรมการค้าในปัจจุบัน
โดยมีการคิดอัตราดอกเบี้ยแบบแปรผันตามสภาวะตลาด

โครงสร้างรายได้

+----------------+---------+------+----------+-----+---------+-------+
| ผลิตภัณฑ์         | 2551    |      | 2552     |     | 2553    |       |
+----------------+---------+------+----------+-----+---------+-------+
|                | จ       | ร    | จำนวนเงิน | ร้อ  | จ       | ร้อยละ |
|                | ำนวนเงิน | ้อยละ |          | ยละ | ำนวนเงิน |       |
+----------------+---------+------+----------+-----+---------+-------+
| 1.             | 1       | 5    | 746.04   | 41  | 620.60  | 33.94 |
|   เหล็กเส้นข้ออ้อย | ,378.19 | 0.21 |          | .11 |         |       |
+----------------+---------+------+----------+-----+---------+-------+
| 2.  เหล็กเส้นกลม | 1       | 4    | 1,056.50 | 58  | 1       | 65.02 |
|                | ,347.98 | 9.11 |          | .21 | ,188.88 |       |
+----------------+---------+------+----------+-----+---------+-------+
| 3.  เศษเหล็ก    | 18.68   | 0.68 | 12.36    | 0   | 19.07   | 1.04  |
|                |         |      |          | .68 |         |       |
+----------------+---------+------+----------+-----+---------+-------+
| รวม            | 2       | 10   | 1,814.90 | 100 | 1       | 1     |
| รายได้จากการขาย | ,744.85 | 0.00 |          | .00 | ,828.56 | 00.00 |
+----------------+---------+------+----------+-----+---------+-------+

สัดส่วนการขายเหล็กเส้นของบริษัท
ประกอบด้วยการขายเหล็กเส้นกลมมีสัดส่วนเพิ่มขึ้นเป็นประมาณสองในสามของรายได้จากการขาย
และเหล็กเส้นข้ออ้อยมีสัดส่วนประมาณหนึ่งในสามของรายได้จากการขาย
ที่เหลือเป็นการขายเศษเหล็กที่เกิดขึ้นจากกระบวนการผลิต สำหรับวัตถุดิบหลักของบริษัทคือ
เหล็กแท่งเล็ก (Billet) ขนาดความยาวที่พร้อมใช้คือ 6 เมตร หน้าตัดกว้างคูณยาว 100 x 100
มม. ถึง 150 x 150 มม. สั่งนำเข้ามาจากประเทศผู้ผลิตทั่วโลก เช่น
กลุ่มประเทศสหภาพโซเวียตเดิม ตุรกี เม็กซิโก และจีน เป็นต้น เหล็กแท่งเล็ก (Billet)
ซึ่งบริษัทเลือกใช้ตามปกติจะผลิตจากสินแร่เหล็ก
จึงมีคุณภาพที่สม่ำเสมอทำให้สามารถควบคุมการสูญเสียระหว่างการผลิตได้ดี
ประกอบกับการใช้ระบบลดความร้อนหรือผึ่งเย็นโดยใช้อากาศ (Air Cooling)
ในการลดอุณหภูมิของเหล็กเส้นที่ออกจากแท่นรีดบนเตียงลดอุณหภูมิ (Cooling Bed)
ในกระบวนการผลิต จึงทำให้เนื้อเหล็กมีคุณภาพที่สม่ำเสมอทั่วทั้งเส้นตลอดจนถึงเนื้อเหล็กภายใน